Simone Inzaghi. Simone Inzaghi (; 1976-yil 5-aprelda tugʻilgan) – italiyalik professional futbol murabbiyi va sobiq futbolchi, Saudiya Pro ligasining „Al Hilol“ klubi bosh murabbiyi. Ogʻzaki va ogʻzaki boʻlmagan, murabbiylik muloqot uslubi tufayli „Il demone di Piacenza“ („Pyachensalik iblis“) laqabini olgan. Inzaghi 3-5-2 taktik uslubini futbolda jonlantirgani bilan mashhur. Inzaghi futbolchilik faoliyatini 1994-yilda Pyasenza bilan boshlagan, biroq bir qancha klublarga, jumladan Novara va Lumezzanega ijaraga berilgan. Ijarada oʻynagan davrida 1996 va 1997-yillarda ketma-ket C seriya chempionligini qoʻlga kiritgan. Inzaghi faoliyati davomida uchta Italiya kubogi, bitta Italiya Superkubogi va bitta UEFA Superkubogi sovrinlarini qoʻlga kiritgan. Simone shuningdek, 2010-yilda faoliyatini yakunlashdan oldin „Sampdoriya“ va „Atalanta“ klublarida ijara asosida oʻynagan. Xalqaro miqyosda Indzagi 2000—2003-yillar oraligʻida Italiya terma jamoasi safida uchta oʻyin oʻtkazgan. Simone murabbiylik faoliyatini 2010-yildan buyon Lazio klubning yoshlar jamoalarini boshqarishdan boshlagan. 2016-yilda „Latsio“ jamoasi Simoneni bosh murabbiy etib tayinlagan va katta murabbiylik faoliyati boshlagan. Lazio jamoasi murabbiyligida bir marta Italiya kubogi va ikki marta Italiya Superkubogida gʻolib chiqqan. Inzaghi 2021-yilda Milanning „Inter“ jamoasibilan shartnoma imzolagan. Inter jamoasi murabbiyi sifatida bir marta A Seriya, ikki marta Italiya kubogi, ketma-ket uchta Italiya Superkubogi gʻolibi va 2023-yilda UEFA Chempionlar Ligasi finaliga qadar yetib borgan. Boshqaruv uslubi. Inzaghi oʻz oʻyinchilaridan maksimal foyda olish bilan hurmat qozongan. Simone oldinga oʻtishni va hujumkor oʻyinga qoʻshilishni yaxshi koʻradigan qanot himoyachilari bilan 3-5-2 sxemasini qoʻllashi bilan mashhur. Uning afzal koʻrgan taktik tuzilishida ikkita markaziy hujumchi yarim himoyada qolgan ikki oʻyinchidan oldiroqda boʻlgan hujumkor yarim himoyachi tomonidan qoʻllab-quvvatlanadi. Bu taktik jihatdan qulay tizim boʻlib, qanot himoyachilari himoyaga qaytganida 5-3-2 xolatiga oʻtib, hujumkor uslub boʻlmagandek koʻrinadi. Inzaghi, shuningdek, oʻz jamoasini oʻyin davomida hisobni saqlab qolish va himoyalanishdagi koʻp qirrali ekanligi bilan mashhur. „Latsio“ jamoasidagi faoliyati davomida Simone raqiblari toʻpni egallab turganda qaytarib olish uchun yuqori pressing va oʻrta blokni amalga oshirgan. 2022-yilda "CBS Soccer’dan" Franchesko Porzio Indzagi oʻz oʻyinchilariga oʻzidan oldingi Antonio Contega qaraganda taktik jihatdan koʻproq erkinlik berganini va bu jamoa oʻyinlariga ijobiy taʼsir koʻrsatganini taʼkidlagan. Indzagining „Inter“ jamoasidagi 2023-yilgi Chempionlar ligasi finali oldidan Pep Guardiola boshchiligidagi „Manchester City“ jamoasiga qarshi taktik yondashuvi "The Independent" nashri jurnalisti Migel Delaney tomonidan „reaktiv“ deb taʼriflangan va „oʻyin uslubini aniqlash qiyin“ ekanligini taʼkidlagan. Indzagi qoʻl ostidagi „Inter“ oʻyinidagi tendentsiyalar va shuning uchun Inzagi jamoalari bilan toʻqnash kelishga tayyorlanish raqib murabbiylari uchun qiyinchiliklar tugʻdirgan, chunki ularning oʻyin uslubini oʻqish qiyin edi. Oʻzining taktik mahoratidan tashqari, Inzaghi menejer sifatida oʻzining yetakchilik fazilatlari uchun ham maqtovga sazovor boʻlgan. "BBC Sport" vakili Jeyms Xornkasl ham Inzaghi haqida 2023-yilda „…u oʻyinlardagi turli xil vaziyatlarga moslasha oladigan, yaxshi boshqaruvchi odam“ ekanligini taʼkidlagan. Yutuqlar. Futbolchi. Novara Lumezzane Latsio Murabbiy. Latsio Inter Milan Individual